74 kerkgangers beseer toe bus omslaan | Maroela Media
74 kerkgangers beseer toe bus omslaan
Volgens die Underberg-nooddiens (UEMS) het chaos op die toneel geheers. (Foto: UEMS/Twitter)
Altesame 74 mense, onder wie 14 kinders, is beseer toe 'n bus met kerkgangers Sondag omstreeks 09:30 op die Coleford-pad, naby die Umzimkulu River Lodge in die omgewing van Underberg in KwaZulu-Natal, teen 'n wal afgerol het.
Volgens die Underberg-nooddiens (UEMS) het chaos op die toneel geheers.
Die busbestuurder het om 'n skerp draai beheer oor die voertuig verloor, dit het van die pad af gery en teen 'n wal afgerol.
Passasiers se beserings het gewissel van matig tot ernstig en die hulp van ander nooddienste is ingeroep op die talle beseerdes na verskillende hospitale te neem.
Die oorsaak van die ongeluk is in hierdie stadium nog onduidelik en word deur die plaaslike owerhede ondersoek.
Altesame 74 mense, onder wie talle kinders, is beseer. (Foto: UEMS/Twitter)
Boer doodgeskiet, seun gewond in plaasaanval
Covid-19-syfers daal steeds
Ek is nie ń kenner op diè gebied nie, maar die bus lyk na ń dood gewone bus wat ń maximum passesiers van 45 mense mag vervoer, hoeveel mense was dan in diè bus as daar 74 beseer is? hoeveel is nie beseer nie?
Skerp draai en beheer verloor . Wat anders is die oorsaak ?
Hoeveel mense mag dan na 'n kerkdiens gaan?
Hierdie onnodige tragedies kom omtrent elke dag voor.As dit nie ñ bus is nie,is dit ñ taxi.Die bestuurders en baie van die voertuie is heeltemal onpadwaardig.